GiliGold/VAD_KnessetCorpus huggingface dataset:
שאול יהלום: אני חושב שבמקרה כזה צריך לבוא ולבקש מאחד החברים – או יושב ראש ועדת הכנסת או יושב ראש הכנסת, שיהיה המגשר, יישב עם שניהם - - -
רוני בר-און: הם לא רוצים.
רשף חן: אין לי בעיה עם גישור.
רשף חן: לבוררות לא הסכמתי.
שאול יהלום: זה הסיוע שוועדת הכנסת צריכה לתת להם.
שאול יהלום: שישיבו אתם לגישור, להגיע להסכם.
שאול יהלום: אבל לא שנדון כאן ונרד לפרטים.
שאול יהלום: זה רק פוגע, לדעתי, בסיעה ובחבר, ואין צורך בדבר, כאשר אין מחלוקת.
שאול יהלום: הם לא אומרים: אנחנו לא ניתן לכם כלום, ונדכא אותך עד חורמה.
שאול יהלום: והוא לא אומר: אני רוצה סיעת יחיד, ואם לא אכבוש את האוורסט.
שאול יהלום: הוא אומר: תנו לי לפעול, והם מוכנים, חוץ מכמה דברים שצריך להגיע בהם לידי הסכמה.
צבי הנדל: אני התעמקתי בנושא הזה לא בקשר ל "שינוי" כי גם אצלי בבית יש בעיה.
צבי הנדל: אצלנו, ההבדל רק מהותי.
צבי הנדל: הוא אמנם לא משנה חוקית – שחבר הכנסת הוא זה שמאס בנו, ולא ההפך.
צבי הנדל: ב "שינוי" הסיעה מאסה בחבר הכנסת.
צבי הנדל: חשבתי הרבה על הנושא הזה, ואני דווקא מאד מעריך את הדו שיח שהיה פה, גם אם הוא היה מתוך כעס – בין יושב ראש הסיעה לבין חבר הכנסת.
צבי הנדל: התשובות שנתן יושב ראש הסיעה, בקונסטלציה המסוימת הזו, אני חושב שהוא נותן מרחב עבודה סביר לגמרי לחבר הכנסת, ואמירתו של יולי אדלשטיין מאד נכונה, למרות שבמקרה של "שינוי" זה מאד מקומם שהסיעה העיפה את חבר הכנסת, בעצם – ללא סיבה פרלמנטרית.
צבי הנדל: סיבה אחרת יש כבר.
צבי הנדל: מה שאנחנו נזהרים לעשות, גם כשיש לנו סיבה פרלמנטרית.
צבי הנדל: אצלנו כל העניין התחיל באי אמון, שחבר כנסת, בניגוד להחלטת הסיעה, הצביע הפוך מעמדת הסיעה.
צבי הנדל: לכן אני מצטרף לכל אלה שאמרו להיזהר מאד מלשנות את כללי המשחק שבמקרה זה זה חוק, לקבל את הייעוץ המשפטי, לא לשנות את החקיקה, לעשות לחץ מספיק חזק שלנו, שלדעתי – עצם הדיון הזה כבר עשה את הלחץ, ואני רואה כבר את התוצאה – כבר מסר לו מכתב תשובה, וכבר בתשובתו של יושב ראש הסיעה – ונסתפק בזה, ולא יותר מזה.
אחמד טיבי: אני רוצה להתחיל מנקודה אחת שנזרקה לחלל החדר – שהיתה טיוטה של הסכם שכמעט ונחתם, אבל משום מה הדבר לא הסתייע בידי שני הצדדים, והמשא ומתן קרס.
אחמד טיבי: היות והטיוטה גם התפרסמה ברבים – באמצעי התקשורת, והיה ברור שיש כאן התפלגות בהסכמה, לפי מה שאני קראתי ושמעתי בתקשורת.
אחמד טיבי: קרה פה משהו.
אחמד טיבי: קרה פה משהו שהמצב הנתון כיום הוא שהכנסת מונה 119 חברי כנסת ולא 120.
אחמד טיבי: זה מצב לא תקין, מצב שהוא בניגוד לדעת ציבור הבוחרים.
אחמד טיבי: ציבור הבוחרים בחר ב- 15 חברי כנסת של מפלגת "שינוי".
אחמד טיבי: המפלגה החליטה להדיח אותו.
אחמד טיבי: אתר "שינוי" הוא אתר רשמי של המפלגה, והוא הוציא את שמו משם.
אחמד טיבי: כל חבר כנסת במסדרונות הכנסת, מכל המפלגות, יודע שלמעשה פריצקי לא קיים בכנסת הזו.
אחמד טיבי: לא קיים.
אחמד טיבי: אנחנו פוגשים אתו במזנון, משוחחים אתו כשאנחנו הולכים לשבת לידו – החלק שמעז לעשות דבר כזה, אבל לא יותר מזה.
אחמד טיבי: הוא לא קיים בוועדות, הוא לא נואם, הוא לא מחוקק חוקים.
אחמד טיבי: זה מצב אבנורמלי.
אחמד טיבי: ועדת הכנסת היא זו שצריכה לבוא ולשים לו קץ.
אחמד טיבי: הטיב לתאר זאת יושב ראש הוועדה כאשר אמר – אתם מבקשים להמית אותו חי.
אחמד טיבי: ואתם הצלחתם, אגב.
אחמד טיבי: עד לרגע זה – הצלחתם.
אחמד טיבי: ביומיים האחרונים, כפי שאמר חבר הכנסת הנדל, יש ניסיון לסגת, לומר: נוכל לתת לו להיכנס דרך הדלת של חדר ישיבות הסיעה, הוא יגיד את דברו, ואחר כך נזרוק אותו מהחדר, כמו שעשינו עד עכשיו.
אחמד טיבי: זה מצב מביך, מביש.
אחמד טיבי: אנחנו לא צריכים לקבל זאת.
אחמד טיבי: אני מבין שבסיעת "שינוי" כועסים מאד על חבר הכנסת פריצקי.
אחמד טיבי: אגב, מה שפריצקי עשה - - -אבל אנחנו לא באים להתדיין -- -
רוני בר-און: זה לא ענייננו כרגע.
רוני בר-און: אנחנו לא בית דין בעניין הזה.
אחמד טיבי: אמרתי – זה לא בסדר, אני לא אוהב שאף אחד עושה לי את זה, אבל אמר יושב ראש הכנסת: זה לא עניין של הוועדה הזו, בישיבה הזו, לעסוק בו.
אחמד טיבי: אבל יש מין נקמנות מתמשכת, שוט המונף על צווארו של פריצקי מאז הפרשה ועד עצם היום הזה, וכל הזמן מלקים אותו ומלקים אותו, והתוצאה היא שאנחנו 119 חברי כנסת.
רוני בר-און: אני מוכן גם להתייחס אל זה כלא אל מעשה נקמנות.
רוני בר-און: אני אומר את זה במפורש, כדי לנסות ולפתור את הבעיה.
רוני בר-און: אני מוכן להאמין שהם חושבים שהם עושים נכון כשהם מנטרלים אותו.
רוני בר-און: אנחנו לא חושבים שהם עושים נכון, ואנחנו נפעיל את שיקול הדעת שלנו כדי שאתם לא תעשו משהו שבינינו הוא שגוי.
רשף חן: ממה שאני אמרתי כאן, יש משהו שאתה צריך - - -אחרת?
רוני בר-און: אתה מקלקל לי את הטיעון, כי אתה מתפרץ לדבריי.
רוני בר-און: אני מסכים שאתה לא עושה את זה מנקמנות.
רוני בר-און: זה מר סמית, זה לא פריצקי, זה לא מישהו שפגע בפורז.
רוני בר-און: ואני מאמין שאתה עושה את זה נכון, אתה חושב שאיש כזה לא צריך לעשות כך וכך - - התוצאה היא שהכנסת מתפקדת עם 119 ח"כים, וועדת הכנסת לא תוכל לעבור על זה לסדר היום.
רשף חן: מה ממה שאני אמרתי כאן לא מקובל עליך, זה שאני לא מכניס אותו לישיבות סיעה?
רוני בר-און: לא כל קריאת ביניים צריכה בירור.
רשף חן: העובדות צריכות - -
אחמד טיבי: אדוני, אני מקבל את התיקון שלך, בהחלט.
אחמד טיבי: זה גם לא קשור לעבריינות, ואמרתי – על מה שעשה פריצקי, תיק המשטרה נסגר, אבל זה עניין נורמטיבי, אולי, שקשור או לא קשור למה שאמרנו.
אחמד טיבי: הגדיל לעשות חבר הכנסת פריצקי שאמר שהוא מוותר גם על השם, והציע, מעשית וגם תיאורטית, לוותר גם על המימון.
רשף חן: יפה, אז שיפרוש.
אחמד טיבי: הוא לא ביקש לפרוש.
אחמד טיבי: אתם מחקתם אותו.
אחמד טיבי: אתם מחקתם, ואתם הודעתם שהוא לא שייך לכם בכלל.
אחמד טיבי: לכן היוזמה היא שלכם, ולכן – אנחנו מתכנסים כאן, לאחר 8 שבועות שהוא לא קיים יותר.
אחמד טיבי: לכן, אדוני היושב ראש.
אחמד טיבי: על העיקרון, כפי שאמר חבר הכנסת פריצקי, כבר הסכמנו, ונשאלת שאלת המחיר.
אחמד טיבי: זה מביך שאנחנו צריכים להתכנס כדי לדון בשאלת המחיר.
אחמד טיבי: לכן, ההצעה של בוררות, אגב –לא גישור, יש הבדל, בוררות שלך או של יושב ראש הכנסת, או של שניכם יחד, כדי לפתור את זה, כבורר – כי אנחנו רוצים לפתור את הבעיה הזו אחת - - -
רוני בר-און: הם לא מוכנים לבורר.
רוני בר-און: הם לא מוכנים למישהו שיכריע בסכסוך הזה.
אחמד טיבי: ולכן, אם ההצעה הזו לא תתקבל, המצב הזה שפריצקי הוא חבר בסיעת "שינוי", ולמעשה הוא לא חבר בסיעת "שינוי" הוא מצב לא תקין, שהכנסת, ועדת הכנסת – צריכה לשים לו קץ, גם במחיר של הכרעה בוועדת הכנסת להתפלגות בין "שינוי" ובין חבר הכנסת פריצקי.
רוני בר-און: אני אסכם את הדיון כך: אנחנו לא נקבל כרגע החלטה.
רוני בר-און: אנחנו ניתן לכם שבועיים נוספים, לא יותר מזה.
רוני בר-און: אנחנו, בדצמבר, נחזיר את פריצקי לכנסת, אם דעתי תישמע כאן בוועדה.
רוני בר-און: גם במחיר אי קבלת חוות הדעת משום שהיועצת המשפטית תמיד מגישה את חוות הדעת, והוועדה, כמובן, בהצבעה, רשאית לעשות החלטה.
רוני בר-און: אני מדבר מתוך מה שאני מרגיש שצריך לקרות פה.
רוני בר-און: זו ההצעה שלי, לוועדה.
רוני בר-און: אנחנו נחזיר את פריצקי לכנסת.
רוני בר-און: אני מציע לכם לנצל את השבועיים האלה לגבש הצעה, להציע לנו הצעה.
רוני בר-און: אתם יכולים למשוך את העימות ביניכם על ההתפלגות ועל הסכסוך הכספי, על השם ועל כל האמוציות – לנצח נצחים.
רוני בר-און: אני לא מתכוון פה ליישב ביניכם את המחלוקת.
רוני בר-און: מצדי, תמשיכו להקיז ה- 14 את דמו של האחד, והאחד את דמם של ה- 14.
רוני בר-און: זה עניינכם.
רוני בר-און: תתאהבו בסכסוך הזה עד קץ כל הדורות.
רוני בר-און: אתם תבואו הנה עם הצעה פרקטית, כי אחרת אנחנו נקבע.
רוני בר-און: תבואו הנה עם הצעה פרקטית איך האיש מגיש הצעות לסדר, איך הוא מגיש הצעות חוק, איך הוא מדבר.
רוני בר-און: בדיון סיעתי אני באמת לא יכול לחייב אותם, אבל אולי, בכל אופן, למצוא איזו נישה של דיון סיעתי שבה הוא ידבר על דעתה של הסיעה, ולא ידבר דברים שנוגדים את עמדתה של הסיעה, כי צריך לתת לו זכות לעמוד במליאה ולדבר.
צבי הנדל: לא מבין את העניין הזה.
רוני בר-און: זו עמדתי.
רוני בר-און: אל תבין אותה, תצביע נגדה.
רוני בר-און: אני מזמין אותך להצביע נגדה.
רוני בר-און: אני גם אתגאה אם תצביע נגדה.
רוני בר-און: אתה לא יכול לא לתת לי להציע הצעה.
רוני בר-און: אני מציע לכם לבוא עם הדבר הזה מסוכם לכל פרטיו.
רוני בר-און: אתם תגרמו לי הרבה נחת אם זה יהיה נייר אחד שאתם תגישו.
רוני בר-און: אם תשאירו וריאנטים של מחלוקת – על קליפ כזה או אחר – אין לי בעיה עם זה.
רוני בר-און: אם לא, אני גם אכין נייר, ואני אעביר אותו בין חברי הוועדה, ואציע להם אותו לחברי הוועדה.
רוני בר-און: אם לא תבואו עם נייר.
רוני בר-און: או שנצביע בהצבעה, או שנרוויח בהצבעה.
רוני בר-און: ואחר כך הדרך פתוחה לכל מקום אחר, כי החלטת ועדת הכנסת היא, כמובן, לא סופית.
רוני בר-און: אם היא תהיה בניגוד לתקנון, בניגוד לחוק – אז תלכו להתמודד אתה בבית משפט .
רוני בר-און: בנסיבות העניין אני נועל את הישיבה.
רוני בר-און: מחר לא תתקיים ישיבת ועדת הכנסת.
רוני בר-און: אני מתכבד לפתוח את ישיבת ועדת הכנסת, ישיבה מספר 178.
רוני בר-און: בקשת חבר הכנסת אריה אלדד להקדמת הדיון בהצעת חוק להנצחת זכרו של רחבעם זאבי, התשס"ה-2004 (פ/2863), לפני הקריאה הטרומית.
רוני בר-און: חבר הכנסת אלדד, חברי גדעון סער ואני חתומים על ההצעה.
רוני בר-און: כרגע אין קוורום, אבל יחד עם זה אני לא מצליח להבין מה טיבה של הבקשה להקדמת הדיון.
רוני בר-און: יום הזיכרון שלו חל רק לאחרונה, והוא לא נמצא אתנו כבר פרק זמן די ממושך, לצערנו.
רוני בר-און: עם כל הכבוד, מה הבהלה?
רוני בר-און: למה פטור מחובת הנחה?
אריה אלדד: באמת לא בהלה, אבל את ההחתמה עשינו ביום הזיכרון למותו.
רוני בר-און: אני מבקש שתחזור בך מהבקשה.
רוני בר-און: אני לא רוצה לדחות את זה ולתת לחוק הזה סטיגמה שנתבקש עליו פטור מחובת הנחה והוא לא ניתן, כי אנשים יכולים לפרש את זה כך ואחרת.
רוני בר-און: אין לזה התחלה של הצדקה.
אריה אלדד: אנחנו נכנסים לדיונים בנושא התקציב, והשאלה היא האם אנחנו יכולים להכניס את החוק למסגרת הדיונים הזאת.
אריה אלדד: לכן ביקשתי את הבקשה, אחרת אין כל רבותא אם זה בינואר או בפברואר.
רוני בר-און: לו היית מתייעץ אתי כמי שחתום על הצעת החוק, הייתי אומר לך שזה לא חוק שצריך לדחוף אותו בחוק התקציב כדי "לגנוב" אותו יחד עם התקציב.
רוני בר-און: זה חוק שמגיע לו הכבוד הספציפי שלו וההתייחסות הספציפית, גם הערכית וגם הכלכלית, דבר דבור על אופניו.
אריה אלדד: נניח שהוא יתקבל, השאלה היא אם לא יגידו שמכיוון שלא אישרנו אותו במסגרת התקציב הזאת, נדחה את זה לשנה הבאה.
גדעון סער: אבל גם אם החוק יעבור עכשיו בקריאה טרומית, לא העברת את החוק.
גדעון סער: הרי זה חוק שהוא לפני הקריאה הטרומית, והוא לא יחוקק ביום אחד כמו חוק רמת הגולן.
רוני בר-און: זה זילות של החוק להעביר אותו בתהליך מזורז.
רוני בר-און: אם היית אומר לי שעוד חודשיים יום ההנצחה ויום הזיכרון ואתה רוצה להביא את זה בתור מתנה לזכרו של גנדי או מתנה למשפחה או כדי לעשות איזשהו מוסד, אני יכול להתחשב בעניין הזה.
רוני בר-און: האם אני יכול לרשום מפיך שאתה מוותר על הבקשה?
רוני בר-און: חבר הכנסת אלדד חוזר בו מהבקשה, לאור הדברים שהוחלפו כאן.
רוני בר-און: עניין זה יעבור במסלול הרגיל.
רוני בר-און: הקמת ועדה מיוחדת לעניין תוכנית ההתנתקות - פניית חבר הכנסת אריה אלדד
רוני בר-און: הנושא הבא הוא הקמת ועדה מיוחדת לעניין תוכנית ההתנתקות - פניית חבר הכנסת אריה אלדד.
רוני בר-און: חבר הכנסת אלדד, פרט את בקשתך.
אריה אלדד: תקנון הכנסת אומר: "הכנסת תבחר מזמן לזמן, לפי הצעת ועדת הכנסת, ועדה לעניין מסוים שדינה לכל דבר, פרט לתקופת כהונתה, כדין ועדה קבועה, אם לא קבעה הכנסת הוראות אחרות".
אריה אלדד: יש לנו כמה ועדות שנקבעו אד-הוק בנושאים מסוימים, נושאים נכבדים.
אריה אלדד: אנחנו יכולים להזכיר את עניין הסמים ואת מעמד הילד וועדות אחרות שנקבעו כי התעורר צורך דחוף.
אריה אלדד: נדמה לי שאין חולקים על כך שהנושא המרכזי שהמערכת הפוליטית הפרלמנטרית שלנו עוסקת בו בשנה האחרונה, ותעסוק בו בשנה הקרובה, הוא נושא ההתנתקות.
אריה אלדד: אני חושב שהנושא הזה הוא כל כך מורכב וכל כך טעון וכל כך מסובך, שראוי שהכנסת תבצע עליו מעקב סיסטמתי, לא על-פי גחמות או התפרצויות או התלקחויות או הפגנות, אלא באמת גוף שיוקם לצורך העניין לשנה ויוכל לעקוב אחרי תהליכי קבלת החלטות, לתעד, לאסוף, להזמין את מקבלי ההחלטות להעיד בפניו ולהיות מסוגלת לבצע את החלק הזה של התפקיד של הכנסת, שהוא לא רק חקיקה אלא גם מעקב אחרי פעולותיה של הרשות המבצעת.
אריה אלדד: בקרה על הרשות המבצעת.
אריה אלדד: אני יודע שהיום זה מתחלק בין כל מיני ועדות, ובאופן מאוד לא שיטתי, כי הוועדות כולן עמוסות ועסוקות ויש להן הרבה דברים אחרים.
אריה אלדד: אני מציע גוף שיורכב מנציגי כל סיעות הבית, אולי מנציגי הסיעות, אולי מנציגי הוועדות הרלוונטיות לעניין הזה, שיוכל לעשות מעקב אחרי הדבר הזה.
אריה אלדד: אני מציע שמי שיעמוד בראש הגוף הזה יהיה לא מישהו שהוא במובהק בעד או נגד.
רוני בר-און: נביא מישהו משוודיה.
אריה אלדד: לכולם יש עמדה, אבל אני לוחם נגד ההתנתקות, ויש אנשים שנשמת אפם היא בעד ההתנתקות, ויש אנשים אחרים.
רוני בר-און: יש לי בעיה עם הבקשה שלך, בעיה מבנית.
רוני בר-און: הרעיון שאתה מעלה הוא רעיון שאפשר לדבר עליו, הוא רעיון לא מופרך מעיקרו, למרות שאני לא חושב כך, כי יש הרבה בעיות שהן בעיות מרכזיות שיש להן פנים של יותר מוועדה אחת, והכנסת עובדת בוועדותיה.
רוני בר-און: לפעמים זה לא רק עניין ביטחוני, אלא גם עניין כלכלי, וועדת החוץ והביטחון מטפלת בזה, ולפעמים זה לא רק עניין של עבודה ורווחה, אלא גם עניין של חינוך, אבל הוועדה המטפלת היא ועדת העבודה והרווחה.
רוני בר-און: אי-אפשר שבכל פעם שיעלה עניין שלוח הזמנים שלו נוגע בכמה וריאנטים של הבית, נרכיב ועדה שתהיה מעין ועדת-על לנושא ספציפי.
רוני בר-און: ברמה הקונקרטית אני חושב שהבקשה שלך ברמה המבנית לא יכולה לעבור.
רוני בר-און: העלית את העניין הזה במליאת הכנסת, ומליאת הכנסת דנה בעניין הזה עוד לפני פחות משבוע, ביום רביעי האחרון.
אריה אלדד: בקונטקסט של ועדת חקירה.
רוני בר-און: אז הורדת את המלה "חקירה" ועכשיו אתה אומר ועדת פיקוח עליונה או ועדת היגוי עליונה או ועדת תיאום עליונה או ועדת מעקב עליונה.
רוני בר-און: זה עניין של סמנטיקה.
רוני בר-און: החקירה לא היתה חקירה על ההתנתקות, אלא פיקוח על ההתנתקות.
רוני בר-און: לא היו חוקרים למה ראש הממשלה החליט ללכת להתנתקות ולמה רוני בר-און תומך וגדעון סער מתנגד.
רוני בר-און: לא זאת היתה תכלית הוועדה.
רוני בר-און: תכלית הוועדה היתה להתנהל לצד הממשלה בעניין ההתנתקות ולפקח על פעולותיה.
רוני בר-און: מליאת הכנסת דחתה את הבקשה שלך, והיא בוודאי הגוף היותר בכיר והיותר גדול והיותר מחליט מן הוועדה.
רוני בר-און: אני לא יכול לתת לך איזשהו מוצא, ולו פרוצדורלי, במובן שעוקף את החלטת המליאה.
אריה אלדד: אני אסביר למה כן.
אריה אלדד: נניח שהכנסת היתה רוצה להקים ועדת חקירה בנושא הסמים, יש לזה באמת הקונוטציה של ממשלה שכשלה בביצוע חוק, באכיפת החוק, במניעת התפשטות הסמים במדינה.
אריה אלדד: המליאה דוחה את ההחלטה להקים ועדת חקירה, אבל הכנסת מחליטה כן להקים ועדה שעוסקת בנושא הסמים.
רוני בר-און: אין הנידון דומה לראיה, משום שאתה לא מדבר פה על כישלון, אתה מדבר על מהלך ליווי.
רוני בר-און: הצעת את זה במליאה, המליאה דחתה את ההצעה שלך.
אריה אלדד: כי אמרו שזה יהיה ועדת חקירה.
רוני בר-און: להלביש את אותה גברת באותה אדרת, רק להחליף את המלה "חקירה" במלה "פיקוח" או "מעקב" או "תיאום" - מבחינתי לא עושה שינוי, לא עושה הבדל.
רוני בר-און: אם נקבל החלטה מהסוג הזה, אנחנו פורצים פרצה במבנה עבודת הבית.
רוני בר-און: אנחנו לא יכולים לעשות את זה.
גדעון סער: אדוני היושב-ראש, יש טעמים לתקוף או לבקר את תוכנית ההתנתקות, ויש גם זירות לעשות את זה.
גדעון סער: אני לא חושב שיש צורך להמציא זירות חדשות.
גדעון סער: אני חושב שההצעה הזאת, לו היתה מתקבלת, היתה פוגעת פגיעה קשה בוועדות הבית.
גדעון סער: ועדת החוץ והביטחון עוקבת באופן שוטף אחרי הנושא.
גדעון סער: חלק די ניכר מהדיונים הן הסקירות שניתנות בפניה בנושא הזה.
גדעון סער: ועדת החוקה ברגע זה ממש יושבת בנושא ההיבטים הרלוונטיים שלה על חוק הפיצוי, וכך גם ועדת הכספים.
גדעון סער: כך שהנושא הזה הוא בעיסוק אינטנסיבי מאוד של הבית הזה בוועדות הרלוונטיות.
גדעון סער: הכנסת דחתה את ההצעה של חברי חבר הכנסת אלדד מהטעם הזה, שהיא היתה מיותרת.
גדעון סער: אני לא מציע שנשים את עצמנו ברגע זה במקום החלטת המליאה.
רוני בר-און: מי בעד אישור בקשתו של חבר הכנסת אלדד?
רוני בר-און: ה צ ב ע ה בעד – 2 נגד – 7 נמנעים – 1 ברוב דעות דחינו את הבקשה הזאת.
רוני בר-און: קביעת ועדות לדיון בהצעות החוק הבאות: א.
רוני בר-און: הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון - אכיפה ועונשין), התשס"ד-2004, של חבר הכנסת אלי בן-מנחם; ב.
רוני בר-און: הצעת חוק מעונות יום שיקומיים (תיקון - אמות מידה לזכאות), התשס"ד-2004 - של חבר הכנסת נסים דהן; ג.
רוני בר-און: הצעת חוק עבודת נשים (תיקון - עובדות קבלן כוח אדם), התשס"ד-2004 - של חברת הכנסת אתי לבני
רוני בר-און: אנחנו עוסקים בקביעת ועדה לדיון בהצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון - אכיפה ועונשין), התשס"ד-2004, של חבר הכנסת אלי בן-מנחם.
רוני בר-און: חבר הכנסת בן-מנחם דיבר אתי אתמול וביקש שאייצג אותו.
רוני בר-און: נשמעו הצעות להעביר את הצעת החוק לוועדת החוקה, חוק ומשפט או לוועדת העבודה, הרווחה והבריאות.
רוני בר-און: יושב-ראש ועדת העבודה, הרווחה והבריאות נתן את הסכמתו, בהגינותו הרבה, להעברת הצעת החוק לוועדת החוקה, חוק ומשפט.
רוני בר-און: זאת היתה גם בקשתו של חבר הכנסת בן-מנחם.
רוני בר-און: מי בעד העברת הצעת החוק לוועדת החוקה, חוק ומשפט?
רוני בר-און: ה צ ב ע ה בעד – רוב נגד – אין נמנעים – אין הצעת החוק תעבור לוועדת החוקה, חוק ומשפט.
שאול יהלום: מלכתחילה הנושא שייך לוועדת העבודה, הרווחה והבריאות.
שאול יהלום: אבל מאחר שגדעון סער פנה אלי ושיקוליו עמו, נעניתי לו ואני מציע שההצעה תידון בוועדה לזכויות הילד.
רוני בר-און: מי בעד להעביר את הצעת החוק לוועדה לזכויות הילד?
רוני בר-און: ה צ ב ע ה בעד – רוב נגד – אין נמנעים – אין הצעת החוק תעבור לוועדה לזכויות הילד.
רוני בר-און: תודה רבה לחבר הכנסת יהלום.
רוני בר-און: הנושא הבא הוא הצעת חוק עבודת נשים (תיקון - עובדות קבלן כוח אדם), התשס"ד-2004 - של חברת הכנסת אתי לבני.
רוני בר-און: יושב-ראש ועדת העבודה, הרווחה והבריאות נתן הסכמתו להעברת הצעת החוק לוועדה לקידום מעמד האישה, כי תיקון זה לחוק המקורי שנדון בוועדה למעמד האישה.
רוני בר-און: מי בעד העברת הצעת החוק לוועדה לקידום מעמד האישה?
רוני בר-און: ה צ ב ע ה בעד – רוב נגד – אין נמנעים – אין הצעת החוק תעבור לוועדה לקידום מעמד האישה.
אתי לבני: אני רוצה להודות לחבר הכנסת יהלום.
אתי לבני: אני מאוד מעריכה את זה.
אתי לבני: 4.
אתי לבני: סדרי הדיון בהצעת חוק התקציב לשנת 2005 - הסמכת ועדת הכספים להתחיל בדיוניה על התקציב
רוני בר-און: חוק התקציב לא עמד להצבעה, ולמעשה טרם סוכם הדיון, כי תשובת הממשלה טרם ניתנה על הדיון.
רוני בר-און: ועדת הכספים לא יכולה להתמהמה עוד בעניין הזה, והיא מבקשת, כפי שנעשה לא פעם בעבר, בכנסות קודמות, להתקדם בדיון בחוק התקציב, ובחוק התקציב בלבד, לא בחוק ההסדרים בשום אופן, עוד לפני שהחוק עבר בקריאה ראשונה.
רוני בר-און: ככל שנמסר לי, ובדקתי את זה בעצמי, יש בעניין הזה הסכמה רחבה.
רוני בר-און: הבוקר דיברתי, למשל, עם מרכז העבודה בוועדת הכספים, והוא אישר לי את זה.
רוני בר-און: דיברתי עם מרכז "יחד" בוועדת הכספים, חבר הכנסת אורון, והוא אישר לי את העניין הזה.
רוני בר-און: גם יושב-ראש הכנסת אמר אתמול במליאה, שסביב העניין הזה יש הסכמה, אבל זה צריך לעבור החלטה של ועדת הכנסת לפי סעיף 131, ולהביא את זה לאישור המליאה.
רוני בר-און: אני מזכיר לכם את החלטתנו הקודמת בדבר סדרי דיון בהצעת חוק התקציב 2005 וחוק המדיניות הכלכלית 2005.
רוני בר-און: זכרה של ההוראה הזאת לא בא.
רוני בר-און: אני מבקש לתקן את ההחלטה שלנו מאותו יום, 1 בנובמבר 2004, על-ידי הוספת הסעיף הבא: "הכנסת רשאית להסמיך את ועדת הכספים להתחיל בדיוניה על התקציב, וחוק התקציב בלבד, מיד עם החלטת הכנסת ועוד לפני תשובת הממשלה וקיום הצבעה בקריאה הראשונה".
רוני בר-און: היום בשעה 15:00 זה יהיה הנושא הראשון, ובשעה 15:05 הם יוכלו לעשות את זה.
מאיר פרוש: מה אומר סעיף 131?
רוני בר-און: סעיף 131 הוא סעיף יום הדין, שמבטל את הכול ואומר לנו שבענייני תקציב ובעניינים יוצאים מן הכלל אנחנו יכולים לעשות מה שאנחנו רוצים.
רוני בר-און: הסעיף אומר כך: "בדיון על תקציב המדינה, ובמקרים אחרים יוצאים מן הכלל, רשאית ועדת הכנסת לקבוע סדרי דיון מיוחדים".
רוני בר-און: קרי, אפשר להתחיל בהכנה לקריאה שנייה ולקריאה שלישית לפני ההצבעה על קריאה ראשונה.
רוני בר-און: זה נעשה בעבר, למשל בתקציב שנת 2000.
מאיר פרוש: זה היה בלילה הקשה.
רוני בר-און: אז החלטנו על ההסתייגויות.
רוני בר-און: החלטה מסוג זה נעשתה בכנסות 10, 11, 12.
רוני בר-און: זה עניין שבשגרה.
מאיר פרוש: האם יש מושג כזה שוועדה דנה על חוק לפני שהוא עבר בקריאה ראשונה?
רוני בר-און: לפי סעיף 131 זה אפשרי.
מאיר פרוש: אני מבין אחרת את הסעיף, שלמרות שהכנסת מתחילה בדרך-כלל את דיוניה בימי שני, בדיוני תקציב אפשר לדון ביום אחר.
רוני בר-און: זה כבר נעשה.
שאול יהלום: האם אפשר לקבל חוות דעת משפטית?
ארבל אסטרחן: לדבר הזה יש תקדים, וניתנה חוות דעת של היועצת המשפטית לכנסת.
ארבל אסטרחן: נשאל האם אפשר לעשות את זה רק על-ידי החלטה של המליאה, בלי הסמכה של ועדת הכנסת, וניתנה חוות דעת שאם ועדת הכנסת מחליטה לפי 131 שהיא מסמיכה את המליאה לעשות את זה, ניתן לעשות את זה.
שאול יהלום: אני מסכים להחלטה, אבל אני רוצה להעיר הערה חברית.
שאול יהלום: כאשר יגיע חוק ההסדרים, אדוני יכול מחר לקבל החלטה שמצרפים את חוק ההסדרים.
שאול יהלום: כלומר, היום רק חוק התקציב ומחר גם את חוק ההסדרים באופן יוצא מן הכלל.
שאול יהלום: הוויכוח על חוק ההסדרים הוא תמיד באילו פורומים הוא נדון, האם בוועדת הכספים או בוועדות אחרות.
שאול יהלום: חלק מהעניין שלפעמים מעבירים לוועדות אחרות זה בגלל שוועדת הכספים עמוסה, ואנחנו נוריד מוועדת הכספים הרבה עומס אם היא תתחיל לדון כבר היום.
שאול יהלום: למען אותה גישה דמוקרטית שאומרת שכל דבר צריך לדון בנחת ובמקצועיות, אני מציע שנקבל בצורה חברית שהעובדה שהיום אנחנו מחליטים להתחיל לדון בוועדת הכספים אומרת שבשנה הזאת לא נעביר את ההחלטה גם לחוק ההסדרים.
רוני בר-און: אמרתי: התקציב, וחוק התקציב בלבד.
רוני בר-און: הוספתי את המלה "בלבד".
שאול יהלום: אני מציע שזה לא יהיה רק להיום, אלא שההחלטה תהיה לגבי שנת התקציב הזאת.
רוני בר-און: אני לא יכול לקבל החלטה שאני לא חורג מסדרי הדין הרגילים עד שלא עולה הנושא על סדר היום.
שאול יהלום: היום אתה לא מבקש, מחר תבקש.
רוני בר-און: זה תמיד עניין של הצבעה.
רוני בר-און: חוק ההסדרים לעקוף את התכלית של הפיצול בוועדת הכנסת, שהוא דיון ענייני, ושקודמים לו גם משאים-ומתנים, שאתה היית חלק נכבד מהם גם במאי 2003 וגם בנובמבר 2003.
רוני בר-און: אתה יודע כמה אנחנו מנסים לתפור את כל העניין הזה לפני שנכנסים לחדר.
רוני בר-און: הדיון בחוק ההסדרים הוא הרבה יותר מהותי מכדי שנעקוף אותו בסעיף 131, מאשר מה שאנחנו עושים כרגע.
רוני בר-און: הרי ברור שהחבילה הזאת הולכת בכל מקרה לוועדת הכספים, אז אנחנו רוצים לעזור לה להתקדם.
מאיר פרוש: האם תיאורטית יכול להיות שלא יצטרכו בכלל קריאה ראשונה?
מאיר פרוש: בשביל מה צריך את הקריאה הראשונה?
רוני בר-און: לו יתואר שבחודש הקרוב אי-אפשר לבוא לקריאה ראשונה, ועדת הכספים עושה עבודה.
רוני בר-און: כל זמן שהעבודה הזאת לא ארוזה במארז הזה של קריאה ראשונה, אי-אפשר להביא לקריאה שנייה ולקריאה שלישית.
רוני בר-און: לפני שאנחנו מוציאים את נייר האריזה, מתחילים למלא את הקופסא תוכן.
רוני בר-און: אבל את נייר האריזה של הקריאה הראשונה נהיה מוכרחים לעבור, אין דרך להתגבר על הדבר הזה, אין דרך להתחמק ממנו וגם לא רוצים.
רוני בר-און: כי אם אי-אפשר יהיה לבוא לקריאה ראשונה, ממילא אי-אפשר יהיה לבוא לקריאה שנייה ולקריאה שלישית.
רוני בר-און: לו יתואר שהמשבר יגיע לעומק כזה שאי-אפשר יהיה לבוא אתו בקריאה ראשונה, מי ילך אתו לקריאה שנייה ולקריאה שלישית?
רוני בר-און: אז ממילא נעשתה עבודתם פלסתר, אז הם סתם עבדו שם ואי-אפשר יהיה להביא את התקציב.
רוני בר-און: אני מציע שתצביעו בעד ההחלטה הזאת, ואשמח אם היא תתקבל פה אחד.
רוני בר-און: אנחנו נוסיף להחלטת ועדת הכנסת בדבר סדרי הדיון בהצעת חוק התקציב 2005, ובהצעת חוק המדיניות הכלכלית לשנת 2005, כפי שהתקבלה כאן ביום י"ז בחשוון התשס"ה, 1 בנובמבר 2004, על-פי סעיף 131 לתקנון הכנסת, סעיף נוסף שיאמר: "הכנסת רשאית להסמיך את ועדת הכספים להתחיל בדיוניה על התקציב, וחוק התקציב בלבד, עובר לאישור הכנסת, ועוד לפני תשובת הממשלה וההצבעה על הקריאה הראשונה".
גדעון סער: אני מציע לוותר על הסיפא.
רוני בר-און: זאת ההחרגה.
רוני בר-און: מי בעד התיקון הזה להחלטתנו?
רוני בר-און: ה צ ב ע ה בעד – רוב נגד – אין נמנעים – אין אנחנו קובעים אפוא שהתיקון הזה התקבל פה אחד.
רוני בר-און: על סדר היום ערעורים על החלטת יו"ר הכנסת והסגנים שלא לאשר דחיפות הצעות לסדר היום.
רוני בר-און: לא הגיעו ערעורים היום.
רוני בר-און: נעבור לנושא הבא.
רוני בר-און: ועדת הכנסת ‏30.11.2004
רוני בר-און: ועדת הכנסת ‏30.11.2004 הצעת חוק הסדרת מתקני שידור סלולריים, התשס"ד-2004 (פ/2155), של חה"כ יורי שטרן.
רוני בר-און: הצעת חוק פיקוח על מקורות של שדות אלקטרו-מגנטיים, התשס"ד-2004 (פ/2030), של חה"כ עמרם מצנע וקב' חברי-כנסת.
רוני בר-און: לפני דקות מספר הודיעני חה"כ שלום שמחון שהוא חוזר בו מהבקשה לקיים רביזיה, אשר על כן אנחנו חוזרים ומאשררים את החלטת ועדת הכנסת מיום 8.11.04, לפיה שתי הצעות החוק ידונו בועדה משותפת של ועדת הפנים ואיכות הסביבה וועדת הכלכלה בהתאם למה שקבענו: 14 חברים, 7 מכל ועדה.
רוני בר-און: אני מבקש לסדר את עניין שמות החברים בועדה.
רוני בר-און: חה"כ יורי שטרן: מתי יהיה סיכום השמות?
רוני בר-און: חה"כ גדעון סער: נשב ונדבר על ההרכב השמי.
רוני בר-און: ועדת הכנסת ‏30.11.2004 בקשת חה"כ מיכאל מלכיאור להקדמת הדיון בהצעת חוק הפיקוח על מסגרות חינוכיות לפעוטות, התשס"ה-2004 (פ/2860), של חה"כ מיכאל מלכיאור, לפני הקריאה הטרומית.
רוני בר-און: עכשיו לפנינו בקשת חה"כ מיכאל מלכיאור להקדמת הדיון בהצעת חוק הפיקוח על מסגרות חינוכיות לפעוטות, התשס"ה-2004 (פ/2860), של חה"כ מיכאל מלכיאור, לפני הקריאה הטרומית.
רוני בר-און: זהבה גלאון: אני מבקשת לייצג את חה"כ מלכיאור.
רוני בר-און: רגע נבקש את עמדת הממשלה.
רוני בר-און: אריאלה קלעי: הממשלה מתנגדת.
רוני בר-און: גדעון סער: אין קוורום.
רוני בר-און: זהבה צר לי, אין ממילא קוורום.
רוני בר-און: אנחנו כאן 5 ולכן לא נוכל לדון בזה.
רוני בר-און: זהבה גלאון: הוא יוכל להגיש את הבקשה בשבוע הבא.
רוני בר-און: מה שלא נחתך על מעשה טכני זה לא החלטה.
רוני בר-און: אם הוא ירצה יגיש מחדש ונראה.
רוני בר-און: אין לנו כלום בשונות.
רוני בר-און: תודה הישיבה הסתיימה.
חברי הוועדה: דניאל בנלולו זהבה גלאון רשף חן מיכאל מלכיאור עמרי שרון
מוזמנים: סגן מזכיר הכנסת דוד לב אריאלה קלעי - משרד המשפטים
קצרנית: קביעת מסגרת דיון להצעת אי אמון בממשלה
רוני בר-און: בוקר טוב, אני מתכבד לפתוח את ישיבת ועדת הכנסת מס' 186 בעניין קביעת סדרי דיון בהצעה של סיעות האיחוד הלאומי-מפד"ל שהגישו הצעות להביע אי אמון בממשלה בשל דרך פעולתה למיגור ירי הטילים ופצצות המרגמה על יישובי גוש קטיף והנגב המערבי.
רוני בר-און: המועמד להרכיב את הממשלה הינו חבר הכנסת הרב בנימין אלון.
רוני בר-און: ההצעה תידון בישיבת הכנסת ביום שני, ח' בטבת התשס"ה, 20 בדצמבר 2004.
רוני בר-און: מוצע 10 דקות למציע, 10 דקות לליכוד, 3 דקות לכול יתר סיעות הבית.
רשף חן: מדוע רק שלוש דקות לכול יתר סיעות הבית?
רוני בר-און: משום שאנחנו רוצים לקצר.
רוני בר-און: הצבעה בעד - הרוב ההצעה התקבלה - סדר הדיון הוא: 10 דקות למציע, 10 דקות לליכוד ו-3 דקות ליתר סיעות הבית.